stanford-oval/wikipedia huggingface dataset:
รายชื่อบุคคลจากมหาวิทยาลัยสงขลานครินทร์
ช

โชติกา วงศ์วิลาศ (ศิษย์เก่าคณะวิทยาการจัดการ) เนย โชติกา นักแสดง
ฉ

ฉัตรชัย พะลัง (ศิษย์คณะวิทยาการจัดการ) อดีตสมาชิกวุฒิสภาจังหวัดชุมพร
ฐ

ฐปณีย์ เอียดศรีไชย (ศิษย์เก่าวิทยาการจัดการ) อดีตผู้สื่อข่าว TITV ปัจจุบันเป็นผู้สื่อข่าวรายการข่าว 3 มิติ ทางช่อง 3
ถ

พันเอก (พิเศษ) ถนัด คอมันตร์ อธิการบดีคนแรกของมหาวิทยาลัยสงขลานครินทร์
ท

รศ.ดร.เทียนทอง ทองพันชั่ง (ศิษย์เก่าวิทยาศาสตร์) ผู้ได้รับรางวัลนักวิทยาศาสตร์รุ่นใหม่ สาขาเคมี ประจำปี พ.ศ. 2547
น

เนาวรัตน์ พงษ์ไพบูลย์ (อดีตอาจารย์พิเศษคณะศึกษาศาสตร์) ศิลปินแห่งชาติ สาขาวรรณศิลป์ พ.ศ. 2536
บ

ศาสตราจารย์เกียรติคุณ ดร.บัวเรศ คำทอง อดีตอธิการบดีมหาวิทยาลัยสงขลานครินทร์ และมหาวิทยาลัยเชียงใหม่
ป

ศาสตราจารย์ ดร.ปรีดา วิบูลย์สวัสดิ์  (อดีตหัวหน้าภาควิชาวิศวกรรมเครื่องกล คณะวิศวกรรมศาสตร์) ราชบัณฑิต สำนักวิทยาศาสตร์ และอธิการบดีมหาวิทยาลัยชินวัตร
รองศาสตราจารย์ ดร.ประเสริฐ ชิตพงศ์ (อดีตอธิการบดีมหาวิทยาลัยสงขลานครินทร์) สมาชิกวุฒิสภาจังหวัดสงขลา 2 สมัย
พ

พรทิวา นาคาศัย (ศิษย์เก่ามนุษยศาสตร์และสังคมศาสตร์) สมาชิกสภาผู้แทนราษฎรจังหวัดชัยนาท พรรคภูมิใจไทย
ผศ.ดร.พีรยศ ราฮิมมูลา (อดีตอาจารย์คณะรัฐศาสตร์) สมาชิกสภาผู้แทนราษฎร ระบบบัญชีรายชื่อ พรรคประชาธิปัตย์
พุทธชาด พงศ์สุชาติ (ศิษย์เก่าโรงเรียนสาธิตมหาวิทยาลัยสงขลานครินทร์ คณะศึกษาศาสตร์) ดารา พิธีกร นักจัดรายการวิทยุ
แพทย์หญิงเพ็ญนภา ทรัพย์เจริญ (ศิษย์เก่าแพทยศาสตร์) แพทย์ชนบทดีเด่น ประจำปี พ.ศ. 2529 ผู้ริเริ่มการนำสมุนไพรมามาใช้ร่วมกับการรักษาแผนปัจจุบัน
ศ.ดร.พิมพ์ใจ ใจเย็น (ศิษย์เก่าคณะวิทยาศาสตร์) เจ้าของรางวัลนักวิทยาศาสตร์รุ่นใหม่ สาขาชีวเคมี ประจำปี พ.ศ. 2548
ดร.ไพร พัฒโน (ศิษย์เก่าวิทยาการจัดการ) อดีตสมาชิกสภาผู้แทนราษฎรจังหวัดสงขลา 2 สมัย อดีตนายกเทศมนตรีเทศบาลนครหาดใหญ่
ภ

ภิรพล ลาภาโรจน์กิจ (ศิษย์เก่าคณะวิทยาการจัดการ) สมาชิกสภาผู้แทนราษฎรจังหวัดสงขลา พรรคประชาธิปัตย์
ม

มูฮำมัดอารีฟีน จะปะกิยา (ศิษย์เก่าคณะวิทยาการจัดการ) อดีตสมาชิกสภาผู้แทนราษฎรจังหวัดปัตตานี 1 สมัย
ร

นางสาวรังสิมา รอดรัศมี (ศิษย์เก่าพยาบาลศาสตร์) สมาชิกสภาผู้แทนราษฎรจังหวัดสมุทรสงคราม พรรคประชาธิปัตย์
รัชนก ศรีโลพันธุ์ (ศิษย์เก่าเทคโนโลยีและการจัดการ) นักร้องเพลงลูกทุ่ง
ว

พล.อ.วิชาญ สุขสง (ศิษย์เก่าวิทยาการจัดการ/รัฐประศาสนศาสตรมหาบัณฑิต) แม่ทัพน้อยที่ 4
ศาสตราจารย์ นพ.วิจารณ์ พานิช (อดีตคณบดีคณะแพทยศาสตร์) กรรมการสภามหาวิทยาลัยผู้ทรงคุณวุฒิของมหาวิทยาลัยสงขลานครินทร์
วงศ์ทนง ชัยณรงค์สิงห์ (ศิษย์เก่ามนุษยศาสตร์และสังคมศาสตร์) ผู้ก่อตั้ง นิตยสาร อะเดย์
นายแพทย์แวมาฮาดี แวดาโอะ (ศิษย์เก่าแพทยศาสตร์) อดีตสมาชิกสภาผู้แทนราษฎรจังหวัดนราธิวาส
ศ

ศิริโชค โสภา (ศิษย์เก่าบัณฑิตวิทยาลัย) สมาชิกสภาผู้แทนราษฎรจังหวัดสงขลา พรรคประชาธิปัตย์
ส

ศ.ดร.สตางค์ มงคลสุข อธิการบดีคนที่ 2 ของมหาวิทยาลัยสงขลานครินทร์
รศ.สมชัย  ศรีสุทธิยากร (ศิษย์เก่าวิทยาการจัดการ) กรรมการการเลือกตั้ง
สาทิตย์ วงศ์หนองเตย (ศิษย์เก่ามนุษยศาสตร์และสังคมศาสตร์) สมาชิกสภาผู้แทนราษฎรจังหวัดตรัง พรรคประชาธิปัตย์
ศาสตราจารย์ ดร.สุจินต์ จินายน (อดีตคณบดีคณะทรัพยากรธรรมชาติ) อธิการบดีมหาวิทยาลัยนเรศวร
สุทธิพงษ์ ธรรมวุฒิ (ศิษย์เก่าศึกษาศาสตร์) พิธีกร, โปรดิวเซอร์, ผู้ก่อตั้ง บริษัททีวีบูรพาจำกัด
สุรเชษฐ์ มาศดิตถ์ (ศิษย์เก่าศึกษาศาสตร์) สมาชิกสภาผู้แทนราษฎรจังหวัดนครศรีธรรมราช พรรคประชาธิปัตย์
อ

รศ.ดร.อิสมาอีลลุตฟี จะปะกียา อธิการบดีมหาวิทยาลัยฟาฏอนี, ผู้ได้รับปริญญาศึกษาศาสตรดุษฎีบัณฑิตกิตติมศักดิ์ สาขาครุศาสตร์อิสลาม
นายแพทย์ อสิ มะหะมัดยังกี (ศิษย์เก่าแพทยศาสตร์) อดีตสมาชิกสภาผู้แทนราษฎรจังหวัดสตูล พรรคประชาธิปัตย์
โอสถ โกศิน อดีตนายกสภามหาวิทยาลัยสงขลานครินทร์
ฮ

ฮอชาลี ม่าเหร็ม (ศิษย์เก่าคณะวิทยาการจัดการ) สมาชิกสภาผู้แทนราษฎรจังหวัดสตูล 3 สมัย
องค์กรเก็บขยะแผ่นดิน

| --- | --- |
ตราสัญลักษณ์
คําขวัญ: จงรักภักดี
ก่อตั้ง: พ.ศ. 2556 (อายุ 11 ปี)
ผู้ก่อตั้ง: พลตรี เหรียญทอง แน่นหนา
ประเภท: ขบวนการทางการเมือง
สถานะตามกฎหมาย: ไม่มีสถานะทางกฎหมาย
วัตถุประสงค์: เร่งรัดคดีความผิดต่อองค์พระมหากษัตริย์ไทย และเป็นศาลเตี้ย
สมาชิก  : 200,000 คน
เว็บไซต์: องค์กรเก็บขยะแผ่นดิน ที่เฟซบุ๊ก
องค์กรเก็บขยะแผ่นดิน เป็นกลุ่มศาลเตี้ยออนไลน์กษัตริย์นิยมสุดโต่งที่ได้การสนับสนุนจากรัฐไทย ซึ่งมีลักษณะเป็นลัทธิฟาสซิสต์ ก่อตั้งขึ้นในช่วงปลายปี 2556 ระหว่างวิกฤตการณ์การเมืองไทย พ.ศ. 2556–2557 โดยมีนายทหารเกษียณอายุราชการและนายแพทย์ พลตรี เหรียญทอง แน่นหนา เป็นหัวหน้า เป็นองค์การที่มีรูปแบบจัดกิจกรรมแบบฝูงชนและแบบกองทัพอาชีพ และเป็นกลุ่มศาลเตี้ย มุ่งกำจัด "ขยะสังคม" และผู้กระทำผิดข้อหาความผิดต่อองค์พระมหากษัตริย์ไทย คอยรายงานตำรวจ และมีการ "ล่าแม่มด" คือเปิดเผยที่อยู่และตามก่อกวน ณ ที่พักของผู้นั้น นักวิจัยจากมหาวิทยาลัยเวียนนาจัดว่าองค์กรเก็บขยะแผ่นดินเป็นกลุ่มฟาสซิสต์
ในการประชุมครั้งแรกมีอดีตนายทหารยศสูง 30 นายเข้าร่วมประชุมด้วย เขาอ้างว่าตั้งกองทัพประชาชนเพื่อพิทักษ์สถาบันพระมหากษัตริย์ และอ้างว่าได้รับความคุ้มครองเป็นพิเศษจากกองทัพ แต่ผู้นำกองทัพรีบปฏิเสธ
สำหรับการเคลื่อนไหวออฟไลน์ มีฝูงชนกดดันให้ผู้ถูกกล่าวหาคนหนึ่งออกจากงาน มีการเปิดเผยที่อยู่ของฉัตรวดี อมรภัตรในกรุงลอนดอน และพบว่ามีคนไปพ่นสเปรย์ใส่ประตูบ้านและกล่องจดหมาย บิดามารดาของเธอยังถูกบีบให้ฟ้องคดีความผิดต่อองค์พระมหากษัตริย์ต่อฉัตรวดีด้วย
กิจกรรมออนไลน์มีการแสดงออกซึ่งความโกรธ ตามด้วยการใช้คำพูดที่สร้างความเกลียดชัง (hate speech) และจดบันทึกการกระทำของตน มีการเรียกร้องและจดการเรียกระดมสมาชิกให้แสดงออกซึ่งความจงรักภักดีต่อสถาบันพระมหากษัตริย์ มีการโฆษณากิจกรรมมวลชนที่รัฐเป็นผู้จัด ตัวอย่างเช่น "ไบก์ฟอร์มัม" และ "ไบก์ฟอร์แด็ด" อีกกรณีหนึ่งกลุ่มได้กดดันสำนักงานข้าหลวงใหญ่ผู้ลี้ภัยแห่งสหประชาชาติ สาขาประเทศไทย จากการช่วยให้ตั้ง อาชีวะลี้ภัยในประเทศนิวซีแลนด์ มีการคุกคามว่าจะไปทำลายบูธรับบริจาคและตบหน้าเจ้าหน้าที่ สุดท้ายเพจของสำนักงานฯ ต้องปิดไปชั่วคราว นอกจากนี้มีการโพสต์ภาพเปลือยหรือภาพที่คุกคามต่อผู้เสียหาย ยุทธวิธีการคุกคามอย่างอื่น เช่น โพสต์ภาพในเหตุการณ์ 6 ตุลา
ในการประท้วงในประเทศไทย พ.ศ. 2563 กลุ่มได้รณรงค์ต่อต้านผู้ประท้วงหลังข้อเรียกร้องปฏิรูปสถาบันพระมหากษัตริย์
แหล่งข้อมูลอื่น

องค์กรเก็บขยะแผ่นดิน ที่เฟซบุ๊ก
อกหัก (เพลงบอดี้สแลม)

| "อกหัก" |
| --- | --- |

เพลงโดยบอดี้สแลม
จากอัลบั้มSave my Life
วางจำหน่าย: 18 กันยายน พ.ศ. 2550
แนวเพลง: อัลเทอร์เนทีฟร็อก โพสต์ฮาร์ดคอร์
ความยาว: 4:07
ค่ายเพลง: จีนี่เรคคอร์ดส (จีเอ็มเอ็ม แกรมมี่)
ผู้ประพันธ์เพลง: Mr. room
 
มิวสิกวิดีโอ
"อกหัก" ที่ยูทูบ
 
"อกหัก" เป็นซิงเกิลจากอัลบั้มของวงดนตรีแนวร็อกบอดี้สแลม จากอัลบั้มชุดที่ 4 Save my Life
การตอบรับ

เพลง อกหัก ติดอันดับสูงสุด 1 จากการจัดอันดับของซี้ดเอฟเอ็ม ในชาร์ตของ ซี้ดเอฟเอ็ม ชาร์ตท็อป 20 ประจำวันที่ 5 พฤศจิกายน พ.ศ. 2550 โดยวัดจากการออกอากาศของคลื่นวิทยุในกรุงเทพมหานครและปริมณฑล จำนาน 40 สถานี
การตอบรับ > ชาร์ต

| ชาร์ต (พ> ศ. 2550) | อันดับสูงสุด |
| --- | --- |
ซี้ดเอฟเอ็ม ชาร์ตท็อป 20: 1
104.5 เอฟเอ็ม แฟตเรดิโอ ท็อป 100 ออฟเยียร์ 2007: 27
91.5 เอฟเอ็ม ฮอตเวฟ ท็อป 20 ชาร์ต: 1
เอ็มทีวี ไทยแลนด์ โลเคลชาร์ต: 18
อิฐมวลเบา

อิฐมวลเบา  ถูกผลิตขึ้นจากวัตถุดิบ ได้แก่ ปูนซีเมนต์ปอร์ตแลนด์คุณภาพสูง,ทรายบดละเอียด ,ปูนขาว ,ยิปซั่ม ,ผงอะลูมิเนียม และน้ำสะอาด วัตถุดิบทั้งหมดจะถูกผสมเข้าด้วยกันอยู่ในรูปแบบของเหลว เกิดปฏิกิริยาทางเคมีของส่วนผสม ทำให้เกิดฟองอากาศเล็กๆ มากมาย กระจายตัวกันอย่างสม่ำเสมอในเนื้อคอนกรีตมวลเบา แต่ไม่เชื่อมต่อกัน (Unconecting Voids) ฟองอากาศเหล่านี้ทำให้มีน้ำหนักเบาและเป็นฉนวนกันความร้อนที่ดีเยี่ยม หลังจากนั้นคอนกรีตที่ยังไม่แข็งตัวเต็มที่จะถูกตัดแบ่งตามขนาดของบล็อกที่ต้องการ แล้วเก็บบ่มไว้ระยะเวลาหนึ่ง จึงนำเข้าอบด้วยไอน้ำที่มีอุณหภูมิ และแรงดันสูง (Autoclaved Method) เป็นเวลานาน บล็อกจึงเกิดเป็นผลึก Calcium silicate hydrate  ที่มีความแข็งแรงสูง พร้อมนำไปใช้งาน
แบ่งประเภทตามวิธีการผลิต

1. Non - Autoclaved System อิฐไม่อบไอน้ำ
2. Autoclaved System อิฐอบไอน้ำ
อินฟินิตี

อินฟินิตี (Infinity หรือ Infiniti) สามารถหมายถึง
อนันต์  \infty  ในทางคณิตศาสตร์
อินฟินิตี้ (วงดนตรี) (Infinity) - วงดนตรีไทย
อินฟินิที (รถยนต์) (Infiniti) รถยนต์ของบริษัทนิสสันสำหรับตลาดหรูหรา
อินฟินิตี้ (ห้างสรรพสินค้า) (Infinity) - ห้างสรรพสินค้าในอำเภอเมืองจังหวัดสมุทรปราการ ตั้งอยู่บริเวณศาลากลางจังหวัด
อันเต้าเฉวียน

อันเต้าเฉวียน วาดโดย อุตะงาวะ คุนิโยชิ
อันเต้าเฉวียน (จีนตัวเต็ม : 安道全 / อังกฤษ : An Daoquan) สำเนียงแต้จิ๋วคือ อันเตาฉวน เป็นตัวละครสมมุติจากซ้องกั๋ง มีฉายาว่า หมอเทวดา  (จีน : 神醫 / อังกฤษ : Divine Physician) เป็นผู้กล้าอันดับที่ 56 ของเขาเหลียงซาน และเป็นคนที่ 20 ในตำแหน่ง 72 สหายดิน เขาสามารถรักษาอาการเจ็บป่วยได้ทุกชนิดจนชาวบ้านยกย่องเขาเทียบกับหมอฮัวโต๋
ตอนที่ซ่งเจียงโจมตีเมืองต้าหมิงจนเป็นฝีขึ้นที่หลังนั้น จางซุ่นได้ขออาสาไปที่เมืองเจี้ยนคังเพื่อเชิญอันเต้าเฉวียนให้มาร่วมกับเหลียงซาน ทว่าคนรักของเขาชื่อ หลี่เฉียวหนู (李巧奴 ท.ลีคาโหนว) ไม่ยอมให้ไป เมื่อจางซุ่นรู้เข้าจึงทำการลอบฆ่าเธอในคืนนั้น พร้อมกับใช้เลือดเขียนที่กำแพงว่า ผู้ฆ่าคืออันเต้าเฉวียน รุ่งเช้าเมื่ออันเต้าเฉวียนได้พบเข้าก็ตกใจมาก จึงตัดสินใจไปกับจางซุ่นและทำการรักษาซ่งเจียงได้อย่างหายขาดภายใน 10 วัน
หลังการประชุมใหญ่ของผู้กล้า 108 ดาวแห่งโชคชะตา เขาได้ตำแหน่งเป็นหัวหน้าแพทย์ และหลังจากการรบกับฟางล่า ก็ได้เป็นหมอหลวงประจำราชสำนัก
อิปปง

อิปปงในการแข่งขันชิงแชมป์ยูโด
อิปปง (ญี่ปุ่น: 一本; โรมาจิ: Ippon; แปลว่า "หนึ่งแต้มเต็ม") เป็นแต้มสูงสุดที่นักกีฬาสามารถได้รับในการแข่งขันกีฬาศิลปะการต่อสู้ญี่ปุ่นที่ใช้การนับแต้มแบบอิปปง-วาซาอาริ มักใช้ในกีฬาเค็นโด ยูโด คาราเต้ หรือยิวยิตสู
ในกีฬายูโด

ในกีฬายูโด อิปปงอาจทำแต้มได้จากการทุ่ม จับยึด ล็อกคอ หรือล็อกข้อ สำหรับการทุ่มมีเกณฑ์สี่ประการในการได้อิปปง ได้แก่ ความเร็ว แรง การลงสู่พื้นด้วยหลัง และการควบคุมอย่างชำนาญจนจบการลงสู่พื้น สำหรับการจับยึดจะต้องจับยึดอย่างต่อเนื่องเป็นเวลา 20 วินาทีจึงจะได้อิปปง สำหรับการล็อกจะได้อิปปงเมื่อคู่ต่อสู้ยอมแพ้หรือหมดสติ การได้วาซาอาริสองครั้งติดต่อกันโดยนักกีฬาคนเดียวกันก็รวมกันได้เป็นอิปปงเช่นกัน (วาซาอาริ อาวาเซเตะ อิปปง) อิปปงในกีฬายูโดมักนำมาเทียบได้กับหมัดชนะน็อกในกีฬามวย
ดูเพิ่ม

วาซาอาริ
แหล่งข้อมูลอื่น

Ippon ที่ Judopedia
Ippon gachi บน Judo-Channel
อิฐ

การผลิตอิฐโดยทั่วไป จะผสม ดินเหนียว แกลบ ทราย และน้ำ นวดให้เข้ากันเป็นเนื้อเดียว กดใส่ลงในแบบพิมพ์ แล้วนำเข้าเตาเผาสำหรับอิฐพิเศษอื่น ๆ จะผสมสารหรือวัสดุเพิ่ม เช่น หินเกร็ด สำหรับอิฐประดับ เป็นต้น นอกจากนี้อิฐพิเศษบางประเภทอาจใช้กรรมวิธีการอัดเข้าแม่พิมพ์ด้วยแรงกดสูงเพื่อเพิ่มความสามารถในด้านการป้องกันความร้อน และทนความชื้นได้สูง
อิฐโปร่ง หรืออิฐกลวง เป็นวัสดุก่อที่มีส่วนผสมในการผลิต เช่นเดียวกับอิฐสามัญ แต่ภายในจะเจาะรู หรือทำช่องภายในให้กลวง เพื่อให้มีน้ำหนักเบา
กำแพงก่อด้วยอิฐมอญ
อิฐ เป็นวัสดุก่อสร้างพื้นฐานสำหรับการก่อสร้างอาคารทั่วไป อิฐแบบธรรมดาผลิตจากส่วนผสมของดินเหนียว ทราย แกลบ และน้ำ สำหรับอิฐพิเศษอื่น ๆ จะผสมสารหรือวัสดุพิเศษเพิ่มเพื่อการใช้งานเฉพาะด้าน
การผลิตอิฐ

การผลิตอิฐโดยทั่วไป จะผสม ดินเหนียว แกลบ และ น้ำ นวดให้เข้ากันเป็นเนื้อเดียว กดใส่ลงในแบบพิมพ์ แล้วนำเข้าเตาเผา สำหรับอิฐพิเศษอื่น ๆ จะผสมสารหรือวัสดุเพิ่ม เช่น หินเกร็ด สำหรับอิฐประดับ เป็นต้น นอกจากนี้อิฐพิเศษบางประเภทอาจใช้กรรมวิธีการอัดเข้าแม่พิมพ์ด้วยแรงกดสูงเพื่อเพิ่มความสามารถในด้านการป้องกันความร้อน และทนทานนานนับร้อยปี
อุทยานธารงาม-ภูฝอยลม

อุทยานธารงาม  ตั้งอยู่ในเขตบ้านทับกุง ตำบลทับกุง อำเภอหนองแสง จังหวัดอุดรธานี ตามเส้นทางหมายเลข 2 (อุดรธานี-ขอนแก่น) ระยะทางประมาณ55 กม. จะมีด้านขวามือไปสู่อำเภอหนองแสง ระยะทางประมาณ 25 กม. ก็จะเข้าสู่เขตอุทยานธารงาม บริเวณอุทยานธารงามมีเนื้อที่ประมาณ 130 ตรกม. ประกอบไปด้วยธรรมชาติอันสวยงาม มีลานหินที่กว้างใหญ่ ถ้ำและน้ำตกหลายแห่ง เช่น น้ำตกตาดมะค่า น้ำตกวังตาดแพ ถ้ำมักเกิ้น ถ้ำมักควน แหลสะอาด (ลานหิน) แหลตากผ้า ฯลฯ ซึ่งแต่ละแห่งมีความสวยงามแตกต่างกันออกไป
อิดเต็งไต้ซือ

อิดเต็งไต้ซือ (一燈大師) เป็นตัวละครในนิยายกำลังภายในของกิมย้ง เรื่องมังกรหยก และปรากฏตัวในมังกรหยก ภาค 2
ประวัติ

เดิมเป็นฮ่องเต้แคว้นต้าหลี่ชื่อ ต้วนตี่เฮง(段智興) หนึ่งในห้ายอดฝีมือที่ประลองยุทธถกกระบี่เขาหัวซาน ฉายาราชันย์ทักษิณ แตกฉานดรรชนีเอกสุริยัน (อิดเอี๋ยนจี่) และได้รับการถ่ายทอดวิชาพลังธาตุธรรมชาติจากเฮ้งเตงเอี้ยง ซึ่งเป็นวิชาที่พิษประจิมเกรงมากเพราะสามารถสยบลมปราณคางคกได้ ซึ่งในกาลนั้นเฮ้งเตงเอี้ยงได้พาศิษย์น้อง จิวแปะทงมาด้วย ทำให้เกิดเรื่องราวโกลาหล ภายหลังออกบวชไม่ยุ่งเรื่องทางโลก ภายในใจลึก ๆ ของอิดเต็งไต้ซือนั้นรักสนมเล่ามาก เพียงเพราะผู้ที่ฝึกวิชาดรรชนีเอกสุริยัน จำเป็นจะต้องดำรงตนไม่ยุ่งเกี่ยวกับเรื่องกามารมณ์ ซึ่งสาเหตุนี้ก็เป็นสาเหตุเดียวกัน ที่ทำให้ความรักของเฮ้งเตงเอี้ยงกับลิ้มเชี่ยวเองเป็นเพียงเรื่องของในใจเท่านั้น ต่อมาอึ้งย้งได้ขอความช่วยเหลือให้ราชันย์ทักษิณรักษาอาการบาดเจ็บที่ได้รับมาจากฮิ้วโชยยิ่ม อันทำให้สูญกำลังไปมาก แต่เมื่อได้ฝึกและเดินพลังตามหลักวิชาเก้าอิมที่ได้รับการแนะนำตามที่ก๊วยเจ๋งแนะนำ จึงคืนพละกำลังได้อย่างรวดเร็วอึ้งย้งเปลี่ยนฉายาให้ใหม่ว่า สมณะทักษิน
| ด ค กจักรวาลของกิมย้ง |
| --- | --- |
นิยายขนาดยาว:  แปดเทพอสูรมังกรฟ้า  มังกรหยก  มังกรหยก ภาค 2  ดาบมังกรหยก  กระบี่ใจพิสุทธิ์  กระบี่เย้ยยุทธจักร   มังกรทลายฟ้า  เพ็กฮวยเกี่ยม  อุ้ยเสี่ยวป้อ  จอมใจจอมยุทธ  จิ้งจอกภูเขาหิมะ 
เรื่องสั้น:  กระบี่นางพญา  เทพธิดาม้าขาว  ดาบนกเป็ดน้ำ  จิ้งจอกอหังการ 
สุดยอดฝีมือที่ปรากฏ:  อาแช  หลวงจีนหอไตร  ลิ้มเซียวเอ็ง  เฮ้งเต็งเอี้ยง  อาวเอี๊ยงฮง  จิวแป๊ะทง  เตียซำฮง  ฟงชิงหยาง  อู๋หยาจื่อ  ตังฮึงปุ๊กป้าย  เซียซิหยี  เจี๊ยะพั่วเทียน  จอมยุทธหญิงชุดเหลือง  โอ้วเจ่กตอ 
ยอดฝีมือไม่ปรากฏ:  ต๊กโกวคิ้วป้าย  อึ้งเซียะ  โจ้วซือเอี้ย  เซียวเหยาจื่อ  ขันทีวังหลวง  ลิ้มเอี่ยงโต่ว 
ค่ายสำนัก:  บู๊ตึ๊ง  ง้อไบ๊  ช้วนจินก่า  เส้าหลิน  พรรคกระยาจก  สำนักคุนลุ้น  สำนักคงท้ง  สำนักหัวซาน  นิกายเม้งก่า  ห้าขุนเขากระบี่  สุสานโบราณ  วังคฤธรศักดิ์สิทธิ์  สราญรมณ์  พรรคตะวันจันทรา  พรรคฟ้าดิน  สำนักดาวดึงส์  สำนักกระบี่เหล็ก  สำนักฝ่ามือเหล็ก  สำนักเบญจพิษ(พรรคห้าพิษ)  หุบเขาไร้รัก  ตระกูลต้วน  ตระกูลมู่  ตระกูลเหวิน 
สุดยอดวิชา:  เคล็ดวิชาเพลงไม้ตีสุนัข  ดรรชนีกระบี่หกชีพจร  กระบี่แคว้นเวียด  คัมภีร์เปลี่ยนเส้นเอ็น  เก้าเอี้ยง  สิบเจ็ดฝ่ามือวิญญาณสลาย  เก้าอิม  เก้ากระบี่เดียวดาย  เพลงกระบี่ปราบมาร  คัมภีร์ทานตะวัน  ซิ้นเจี่ยวเก็ง  คัมภีร์งูทอง  เพลงดาบตระกูลโอ้ว  สิบแปดฝ่ามือพิชิตมังกร  เคลื่อนย้ายจักรวาล  มหาเวทดูดดาว  พลังคางคก  ฝ่ามือเหล็กลอยน้ำ  ดรรชนีเอกสุริยัน  ดรรชนีศักด์สิทธ์  เจ็ดหมัดพิการ  ยันต์เป็นตาย
อำเภอฆ้องชัย

| อำเภอฆ้องชัย |
| --- | --- |
อำเภอ
การถอดเสียงอักษรโรมัน
 • อักษรโรมัน: Amphoe Khong Chai
คำขวัญ: เมืองฆ้องชัยโบราณ แดนโครงการเมืองสหกรณ์ ถิ่นเก่าก่อนบุญคูณลาน แหล่งตำนานเลิงไก่โอก
แผนที่จังหวัดกาฬสินธุ์ เน้นอำเภอฆ้องชัย
พิกัด: 16°15′42″N 103°27′30″E﻿ / ﻿16.26167°N 103.45833°E﻿ / 16.26167; 103.45833
ประเทศ:  ไทย
จังหวัด: กาฬสินธุ์
พื้นที่
 • ทั้งหมด: 128.3 ตร.กม. (49.5 ตร.ไมล์)
ประชากร (2564)
 • ทั้งหมด: 26,721 คน
 • ความหนาแน่น: 208.27 คน/ตร.กม. (539.4 คน/ตร.ไมล์)
รหัสไปรษณีย์ : 46130
รหัสภูมิศาสตร์: 4618
ที่ตั้งที่ว่าการ: ที่ว่าการอำเภอฆ้องชัย ถนนกมลาไสย-มหาสารคาม ตำบลฆ้องชัยพัฒนา อำเภอฆ้องชัย จังหวัดกาฬสินธุ์ 46130
 ส่วนหนึ่งของสารานุกรมประเทศไทย
ฆ้องชัย เป็นอำเภอหนึ่งของจังหวัดกาฬสินธุ์ เดิมเป็นพื้นที่ของตำบลหนองแปน อำเภอกมลาไสยทั้งหมด ตั้งเป็นกิ่งอำเภอในปี พ.ศ. 2540 และยกฐานะเป็นอำเภอในปี พ.ศ. 2550
ที่ตั้งและอาณาเขต

อำเภอฆ้องชัยมีอาณาเขตติดต่อกับเขตการปกครองข้างเคียง ดังนี้
ทิศเหนือ ติดต่อกับอำเภอยางตลาดและอำเภอเมืองกาฬสินธุ์
ทิศตะวันออก ติดต่อกับอำเภอกมลาไสย
ทิศใต้ ติดต่อกับอำเภอจังหาร (จังหวัดร้อยเอ็ด) และอำเภอเมืองมหาสารคาม (จังหวัดมหาสารคาม)
ทิศตะวันตก ติดต่อกับอำเภอเมืองมหาสารคามและอำเภอกันทรวิชัย (จังหวัดมหาสารคาม)
ประวัติ

ท้องที่อำเภอฆ้องชัยเดิมเป็นพื้นที่ทั้งหมดของตำบลหนองแปน อำเภอกมลาไสย ในปี พ.ศ. 2493 ได้แยกหมู่บ้านในตำบลหนองแปนออกมาตั้งเป็นตำบลกุดฆ้องชัย ตั้งตำบลลำชีออกจากตำบลกุดฆ้องชัย ในปี พ.ศ. 2514 พ.ศ. 2518 แยกบางส่วนของตำบลหนองแปน ตั้งเป็นตำบลโคกสะอาด แยกพื้นที่บางส่วนของตำบลหนองแปนออกมาเป็นตำบลโนนศิลาเลิงเมื่อปี พ.ศ. 2533 ก่อนที่ พ.ศ. 2538 จะมีการแบ่งพื้นที่บางส่วนของ 3 ตำบล ได้แก่ ตำบลหนองแปน ตำบลลำชี และตำบลกุดฆ้องชัย ตั้งขึ้นเป็นตำบลฆ้องชัยพัฒนา ก่อนที่อีก 2 ปี ต่อมาทางทางราชการได้ประกาศแยกท้องที่ 5 ตำบลของอำเภอกมลาไสย ได้แก่ ตำบลกุดฆ้องชัย ตำบลลำชี ตำบลโคกสะอาด ตำบลโนนศิลาเลิง และตำบลฆ้องชัยพัฒนา ออกมาตั้งเป็น กิ่งอำเภอฆ้องชัย ตามประกาศกระทรวงมหาดไทยเมื่อวันที่ 1 มิถุนายน พ.ศ. 2540 โดยมีผลบังคับตั้งแต่วันที่ 1 กรกฎาคม ปีเดียวกัน
ชื่อ "ฆ้องชัย" มาจากที่ตั้งอยู่ตำบลฆ้องชัยพัฒนา ตามประวัติบอกเล่าของผู้เฒ่าผู้แก่เมื่อประมาณ 285 ปีมาแล้วบ้านกุดฆ้องตอนใกล้สว่าง ตี 3 ถึง ตี 4 จะมีเสียงฆ้องใหญ่ดังกังวาลมาจากแหล่งน้ำกุดฆ้องบึงขยองคล้ายกับพระตีระฆังเพื่อเป็นสิริมงคลจึงได้เอานาม "ฆ้องชัย" เป็นชื่ออำเภอโดยมีตำนานเมืองดังนี้
"สองร้อยปีที่เล่าขาน เป็นตำนานเรื่องราวไว้ ใกล้สว่าง ณ บึงใหญ่ เสียงฆ้องชัยกังวาลดัง สำเนียงเสียงสดใส แว่วๆไกลดังมนต์ขลัง ชาวบ้านต่างได้ฟัง จึงตั้งชื่อเมืองฆ้องชัย"
หลังจากตั้งกิ่งอำเภอได้ 4 ปี ทางราชการได้เปลี่ยนแปลงชื่อตำบลกุดฆ้องชัย กิ่งอำเภอฆ้องชัย อำเภอกมลาไสย เป็น "ตำบลเหล่ากลาง" เนื่องจากบ้านกุดฆ้องชัยได้ย้ายไปขึ้นกับตำบลฆ้องชัยพัฒนา เพื่อป้องกันความสับสนของประชาชนและทำให้การติดต่อราชการมีความสะดวกมากขึ้น และต่อมาได้มีพระราชกฤษฎีกาลงวันที่ 24 สิงหาคม พ.ศ. 2550 ยกฐานะขึ้นเป็น อำเภอฆ้องชัย โดยมีผลบังคับตั้งแต่วันที่ 8 กันยายน ปีเดียวกัน
การแบ่งเขตการปกครอง > การปกครองส่วนภูมิภาค

อำเภอฆ้องชัยแบ่งเขตการปกครองย่อยออกเป็น 5 ตำบล 48 หมู่บ้าน ได้แก่
| 0 | 1 | 2 | 3 | 4 | 5 | 6 | 7 | 8 | 9 |
| --- | --- | --- | --- | --- | --- | --- | --- | --- | --- |
| 1. | ฆ้องชัยพัฒนา |  |  |  | (Khong Chai Phatthana) |  |  |  | 11 หมู่บ้าน |
| 2. | เหล่ากลาง |  |  |  | (Lao Klang) |  |  |  | 8 หมู่บ้าน |
| 3. | โคกสะอาด |  |  |  | (Khok Sa-at) |  |  |  | 12 หมู่บ้าน |
| 4. | โนนศิลาเลิง |  |  |  | (Non Sila Loeng) |  |  |  | 9 หมู่บ้าน |
| 5. | ลำชี |  |  |  | (Lam Chi) |  |  |  | 8 หมู่บ้าน |
การแบ่งเขตการปกครอง > การปกครองส่วนท้องถิ่น

ท้องที่อำเภอฆ้องชัยประกอบด้วยองค์กรปกครองส่วนท้องถิ่น 5 แห่ง ได้แก่
เทศบาลตำบลฆ้องชัยพัฒนา ครอบคลุมพื้นที่ตำบลฆ้องชัยพัฒนาทั้งตำบล
องค์การบริหารส่วนตำบลเหล่ากลาง ครอบคลุมพื้นที่ตำบลเหล่ากลางทั้งตำบล
องค์การบริหารส่วนตำบลโคกสะอาด ครอบคลุมพื้นที่ตำบลโคกสะอาดทั้งตำบล
องค์การบริหารส่วนตำบลโนนศิลาเลิง ครอบคลุมพื้นที่ตำบลโนนศิลาเลิงทั้งตำบล
องค์การบริหารส่วนตำบลลำชี ครอบคลุมพื้นที่ตำบลลำชีทั้งตำบล
อินฟินิตดิสอันคัฟเวอรี

อินฟินิตดิสอันคัฟเวอรี (ญี่ปุ่น: インフィニット アンディスカバリー; โรมาจิ: Infinitto Andisukabarī; ทับศัพท์: ทับศัพท์จาก Infinite Undiscovery) เป็นวิดีโอเกมสำหรับเครื่องเอกซ์บอกซ์ 360 พัฒนาโดยไทร-เอซ (ผู้พัฒนาวัลคิรีโพรไฟล์) และจัดจำหน่ายโดยไมโครซอฟท์และสแควร์เอนิกซ์
เกมออกแบบโดย โยชิฮารุ โกตันดะ โดยลักษณะเกมจะเป็นเกมอาร์พีจีที่มีการเปลี่ยนแปลงตลอดเวลา และเหตุการณ์ที่เกิดขึ้นจะไม่ซ้ำกันขึ้นอยู่กับเวลาปกติ
แหล่งข้อมูลอื่น

เว็บไซต์อย่างเป็นทางการ (อังกฤษ)
อึมวันซา

| อึมวันซาซิตี ร็อกซิตี |
| --- | --- |
นคร
จากบน: หินบิสมาร์ค, อึมวันซามองจาก Capri Point
อึมวันซาซิตีที่ตั้งของอึมวันซา
พิกัด: 2°31′S 32°54′E﻿ / ﻿2.517°S 32.900°E﻿ / -2.517; 32.900
ประเทศ: แทนซาเนีย
เขตบริหาร: อึมวันซา
ตั้งถิ่นฐาน: 1892
เมืองที่จัดตั้งขึ้น: 1978
นครที่จัดตั้งขึ้น: 2000
อำเภอ:  รายการ Nyamagana Ilemela 
การปกครอง
 • ประเภท: สภานคร
 • ลอร์ดเมเยอร์: Mr. James Bwire
 • ผู้อำนวยการนคร: Mr. Kiomoni Kiburwa Kibamba
ความสูง: 3,740 ฟุต (1,140 เมตร)
ประชากร (2012 census)
 • เขตเมือง: 706,453 คน
เขตเวลา: GMT + 3
รหัสพื้นที่: 028
ภูมิอากาศ: Aw
อึมวันซา (Mwanza) เป็นหนึ่งในเมืองที่ใหญ่ที่สุดของประเทศแทนซาเนียและตั้งอยู่ทางตอนเหนือของประเทศบนชายฝั่งด้านใต้ของทะเลสาบวิกตอเรีย เมืองนี้อยู่เหนือระดับน้ำทะเล 140 เมตร และเป็นสำนักงานบริหารของภูมิภาคอึมวันซา อึมวันซามีรถไฟเชื่อมกับ ดาร์-เอส-ซาลาม และ โดโดมา เมืองนี้เป็นศูนย์กลางที่สำคัญสำหรับการค้ากับเคนยาและยูกันดา
ภูมิอากาศ

| ข้อมูลภูมิอากาศของอึมวันซา> เดือน | ข้อมูลภูมิอากาศของอึมวันซา> ม.ค. | ข้อมูลภูมิอากาศของอึมวันซา> ก.พ. | ข้อมูลภูมิอากาศของอึมวันซา> มี.ค. | ข้อมูลภูมิอากาศของอึมวันซา> เม.ย. | ข้อมูลภูมิอากาศของอึมวันซา> พ.ค. | ข้อมูลภูมิอากาศของอึมวันซา> มิ.ย. | ข้อมูลภูมิอากาศของอึมวันซา> ก.ค. | ข้อมูลภูมิอากาศของอึมวันซา> ส.ค. | ข้อมูลภูมิอากาศของอึมวันซา> ก.ย. | ข้อมูลภูมิอากาศของอึมวันซา> ต.ค. | ข้อมูลภูมิอากาศของอึมวันซา> พ.ย. | ข้อมูลภูมิอากาศของอึมวันซา> ธ.ค. | ข้อมูลภูมิอากาศของอึมวันซา> ทั้งปี |
| --- | --- | --- | --- | --- | --- | --- | --- | --- | --- | --- | --- | --- | --- |
| อุณหภูมิสูงสุดที่เคยบันทึก °C (°F) | 35.0 (95) | 35.0 (95) | 36.6 (97.9) | 34.0 (93.2) | 35.6 (96.1) | 35.0 (95) | 34.0 (93.2) | 34.2 (93.6) | 34.5 (94.1) | 36.0 (96.8) | 35.6 (96.1) | 34.2 (93.6) | 36.6 (97.9) |
| อุณหภูมิสูงสุดเฉลี่ย °C (°F) | 27.6 (81.7) | 27.9 (82.2) | 28.5 (83.3) | 27.8 (82) | 28.1 (82.6) | 28.4 (83.1) | 28.3 (82.9) | 28.7 (83.7) | 29.0 (84.2) | 28.5 (83.3) | 27.5 (81.5) | 27.3 (81.1) | 28.1 (82.6) |
| อุณหภูมิเฉลี่ยแต่ละวัน °C (°F) | 23.5 (74.3) | 23.2 (73.8) | 23.5 (74.3) | 23.3 (73.9) | 23.4 (74.1) | 22.9 (73.2) | 22.4 (72.3) | 23.2 (73.8) | 23.8 (74.8) | 24.3 (75.7) | 23.9 (75) | 23.3 (73.9) | 23.4 (74.1) |
| อุณหภูมิต่ำสุดเฉลี่ย  °C (°F) | 17.7 (63.9) | 17.8 (64) | 18.0 (64.4) | 18.2 (64.8) | 17.7 (63.9) | 16.2 (61.2) | 15.4 (59.7) | 16.4 (61.5) | 17.3 (63.1) | 18.1 (64.6) | 18.1 (64.6) | 17.9 (64.2) | 17.4 (63.3) |
| อุณหภูมิต่ำสุดที่เคยบันทึก °C (°F) | 10.8 (51.4) | 11.0 (51.8) | 14.0 (57.2) | 14.0 (57.2) | 13.0 (55.4) | 12.0 (53.6) | 11.0 (51.8) | 11.0 (51.8) | 13.0 (55.4) | 13.0 (55.4) | 10.8 (51.4) | 12.0 (53.6) | 10.8 (51.4) |
| ปริมาณฝน มม (นิ้ว) | 103.7 (4.083) | 108.0 (4.252) | 139.8 (5.504) | 168.2 (6.622) | 72.9 (2.87) | 21.1 (0.831) | 11.9 (0.469) | 20.6 (0.811) | 22.9 (0.902) | 85.6 (3.37) | 157.2 (6.189) | 138.9 (5.469) | 1,050.7 (41.366) |
| ความชื้นร้อยละ | 71 | 71 | 69 | 74 | 70 | 66 | 58 | 58 | 59 | 61 | 71 | 73 | 67 |
| วันที่มีฝนตกโดยเฉลี่ย (≥ 1.0 mm) | 10 | 8 | 11 | 14 | 8 | 2 | 1 | 2 | 3 | 8 | 13 | 12 | 92 |
| จำนวนชั่วโมงที่มีแดด | 229.4 | 211.9 | 235.6 | 231.0 | 254.2 | 282.0 | 285.2 | 266.6 | 252.0 | 241.8 | 210.0 | 223.2 | 2,922.9 |
แหล่งที่มา 1: องค์การอุตุนิยมวิทยาโลก
แหล่งที่มา 2: Deutscher Wetterdienst (สูงสุด, ค่าเฉลี่ย, ความชื้น และดวงอาทิตย์)
แหล่งข้อมูลอื่น

คู่มือการท่องเที่ยว Mwanza จากวิกิท่องเที่ยว (ในภาษาอังกฤษ)
| ฐานข้อมูลการควบคุมรายการหลักฐาน  |
| --- | --- |
นานาชาติ:  VIAF 
ประจำชาติ:  เยอรมนี  อิสราเอล  สหรัฐ
อำเภอจะนะ

ระวังสับสนกับ อำเภอจะแนะ
| อำเภอจะนะ |
| --- | --- |
อำเภอ
การถอดเสียงอักษรโรมัน
 • อักษรโรมัน: Amphoe Chana
หอนาฬิกาจะนะ
คำขวัญ: นกเขาชวาเสียง สำเนียงสะกอม วัฒนธรรมหล่อหลอม ออมทรัพย์เด่นดัง
แผนที่จังหวัดสงขลา เน้นอำเภอจะนะ
พิกัด: 6°54′51″N 100°44′26″E﻿ / ﻿6.91417°N 100.74056°E﻿ / 6.91417; 100.74056
ประเทศ:  ไทย
จังหวัด: สงขลา
พื้นที่
 • ทั้งหมด: 502.98 ตร.กม. (194.20 ตร.ไมล์)
ประชากร (2564)
 • ทั้งหมด: 108,245 คน
 • ความหนาแน่น: 215.21 คน/ตร.กม. (557.4 คน/ตร.ไมล์)
รหัสไปรษณีย์ : 90130
รหัสภูมิศาสตร์: 9003
ที่ตั้งที่ว่าการ: ที่ว่าการอำเภอจะนะ หมู่ที่ 2 ถนนราษฎร์บำรุง ตำบลบ้านนา อำเภอจะนะ จังหวัดสงขลา 90130
 ส่วนหนึ่งของสารานุกรมประเทศไทย
จะนะ เป็นอำเภอหนึ่งของจังหวัดสงขลา เป็นอำเภอที่มีสัดส่วนประชากรที่นับศาสนาอิสลามมากที่สุดอำเภอหนึ่งในจังหวัดสงขลา มีความอุดมสมบูรณ์จากระบบนิเวศทั้งทางทะเล และทางบก และเป็นหนึ่งในสี่อำเภอจังหวัดสงขลาที่ถูกจัดอยู่ในกลุ่มพื้นที่ที่ยังมีเหตุการณ์ความไม่สงบในชายแดนภาคใต้ของประเทศไทย และมีปัญหาการประท้วงการพัฒนานิคมอุตสาหกรรมจะนะ
ชายทะเลในตำบลนาทับ
ที่ตั้งและอาณาเขต

อำเภอจะนะมีอาณาเขตติดต่อกับเขตการปกครองข้างเคียงดังต่อไปนี้
ทิศเหนือ ติดต่อกับอำเภอเมืองสงขลาและอ่าวไทย
ทิศตะวันออก ติดต่อกับอ่าวไทยและอำเภอเทพา
ทิศใต้ ติดต่อกับอำเภอนาทวีและอำเภอสะเดา
ทิศตะวันตก ติดต่อกับอำเภอหาดใหญ่และอำเภอนาหม่อม